PMIndiaData/PMIndiaSum huggingface dataset:
پی ایم کیئرس فنڈ ٹرسٹ نے کووڈ-19 سے نمٹنے کے لئے 3100کروڑ مختص کئے

نئی دہلی ،13مئی2020: ہنگامی صورتحال میں شہریوں کی امداد اور راحت سے متعلق وزیر اعظم کے فنڈ ٹرسٹ یعنی پی ایم کیئرس فنڈ ٹرسٹ نے آج کووڈ-19 سے نمٹنے کے لئے 3100کروڑ روپے مختص کرنے کا فیصلہ کیاہے۔3100کروڑ روپے میں سے لگ بھگ 2000کروڑ روپے کی رقم وینٹی لیٹرس کی خریداری کے لئے مختص کی جائے گی، جبکہ مائیگرینٹ مزدوروں کی دیکھ بھال کے لئے 1000کروڑ روپے استعمال کئے جائیں گے اور ٹیکہ تیار کرنے کے لئے 100کروڑ روپے دیئے جائیں گے۔ یہ ٹرسٹ وزیر اعظم جناب نریندر مودی کی قیادت میں 27 مارچ 2020ء کو تشکیل دیاگیا تھا۔وزیر دفاع ، وزیر داخلہ اور وزیر خزانہ اس ٹرسٹ کے دیگر ارکان ہیں۔ اس پیکیج کا اعلان کرتے ہوئے وزیر اعظم جناب مودی نے پی ایم کیئرس فنڈ کے لئے مالی تعاون دینے میں تمام عطیہ دہندگان کی سنجیدگی کے تئیں ان کا شکریہ ادا کیا، جو کووڈ-19 سے نمٹنے کی بھارت کی کوششوں کے لئے بہت زیادہ مددگار ثابت ہوگا۔ 50ہزار وینٹی لیٹرس ملک بھر میں کووڈ-19 کے مریضوں کے علاج کے لئے اور اس سے نمٹنے کے لئے بنیادی ڈھانچے کو فروغ دینے کی خاطر پی ایم کیئرفنڈ سے 50ہزار وینٹی لیٹرس خریدے جائیں گے۔ لگ بھگ 2000کروڑ روپے رقم سے خریدے جانے والے یہ وینٹی لیٹرس بھارت میں ہی تیار کئے جائیں گے۔یہ وینٹی لیٹرس کووڈ-19 سے بہت زیادہ متاثر مریضوں کے بہتر علاج کے لئے تمام ریاستوں اور مرکز کے زیر انتظام علاقوں میں ان سبھی سرکاری اسپتالوں میں فراہم کرائے جائیں گے جو کووڈ-19 کے مریضوں کا علاج کررہے ہیں۔ مائیگرینٹس مزدوروں کے لے راحتی اقدامات غریبوں اور مائیگرینٹس مزدوروں کی بہبود کے لئے موجودہ اقدامات کو مزید مستحکم کئے جانے کے لئے ریاستوں اور مرکز کے زیر انتظام علاقوں کو پی ایم کیئر فنڈ سے کل 1000کروڑ روپے کی مجموعی امداد دی جائے گی۔یہ رقم ریاستی سرکاروں اور مرکز کے زیر انتظام علاقوں کو فراہم کی جائے گی،تاکہ وہ ڈسٹرکٹ کلکٹرز؍ میونسپل کمشنرز کی طرف سے مائیگرینٹس کی رہنے سہنے کی سہولیات، خوراک کا انتظامات کرنے، طبی علاج فراہم کرنے اور ان کے لئے آمدو رفت کا انتظام کرنے میں ان کی کوششوں کو مستحکم کرنے کےلئے انہیں یہ فنڈ فراہم کیا جاسکے۔ تمام ریاستوں اور مرکز کے زیر انتظام علاقوں کے لئے یہ رقم ریاست اور مرکز کے زیر انتطام علاقے کے اعتبار سے ویٹیج (a) 2011 کی مردم شماری کے مطابق اور ریاست اور مرکز کے زیر انتظام علاقے کی آبادی، ویٹیج(b)کووڈ-19 کے مثبت کیسوں کی اب تک کی تعداد 40 فیصد ویٹیج اور (c)مساوی حصے داری(10 فیصدویٹیج) کے بیناد پر جاری کی جائے گی، تاکہ تمام ریاستوں کے لئے کم سے کم بنیادی رقم کو یقینی بنایا جاسکے۔ یہ رقم متعلقہ ریاستوں، مرکز کے زیر انتظام علاقوں کے ریاست کے آفات کے ریلیف کمشنر کے ذریعے ڈسٹرکٹ کلکٹر؍ڈسٹرکٹ مجسٹریٹ؍میونسپل کمشنر کو جاری کی جائے گی۔ ٹیکے کی تیاری کووڈ-19 کے علاج کے لئے ٹیکہ سب سے زیادہ ضروری ہے اور اس ٹیکے کی ڈیزائن اور اس کی تیاری میں بھارتی اکیڈمیاں ، اسٹارٹ اَپس اور ان صنعت نے مل کر آگے آنے کا فیصلہ کیا ہے۔ٹیکہ تیار کرنے والے اور اس کے ڈیزائنر س کو تعاون دینے کےلئے پی ایم کیرس فنڈز سے 100کروڑ روپے کی رقم دی جائے گی۔ یہ رقم ٹیکہ تیار کرنے کے لئے ایک طرح کی مدد ہوگی، جسے پرنسپل سائنٹفک مشیر کی نگرانی میں استعمال کیا جائے گا۔
وزیراعظم نے کابل یونیورسٹی پر ہوئے دہشت گردانہ حملے کی سخت مذمت کی

نئی دہلی، 03 نومبر 2020: وزیر اعظم جناب نریندر مودی نے کابل یونیورسٹی پر ہوئے دہشت گردانہ حملے کی سخت مذمت کی ہے۔انہوں نے اپنے پیغام میں کہا: ’’میں آج کابل یونیورسٹی پر ہوئے بزدلانہ دہشت گردانہ حملے کی سخت مذمت کرتا ہوں ۔ ہماری دعا ئیں ان کنبوں اور افراد کے ساتھ ہیں ، جو اس حملے کا شکار ہوئے ہیں۔ ہم اپنا تعاون افغانستان کی دہشت گرد ی کے خلاف پُرشجاعت جدوجہد کے ساتھ جاری رکھیں گے۔‘‘
وزیر اعظم 14 جون کو مہاراشٹر کا دورہ کریں گے

وزیر اعظم جناب نریندر مودی 14 جون کو مہاراشٹر کا دورہ کریں گے۔ وزیر اعظم ، دوپہر تقریباً 1:45 بجے دیہو، پونے میں جگت گورو شری سنت تُکارام مہاراج مندر کا افتتاح کریں گے۔ شام 4:15 بجے ، وزیر اعظم ممبئی میں واقع راج بھون میں جل بھوشن عمارت اور گیلری آف ریوولوشنریز کا افتتاح کریں گے۔ بعد ازاں، تقریباً 6 بجے شام کو ، وزیر اعظم ممبئی میں، باندرا کرلا کامپلیکس میں ممبئی سماچار کے دُوی شتابدی مہوتسو میں شرکت کریں گے۔ وزیر اعظم پونے میں وزیر اعظم مودی دیہو، پونے میں جگت گورو شری سنت تُکارام مہاراج مندر کا افتتاح کریں گے۔ سنت تُکارام ایک وارکری سنت اور شاعر تھے، جنہیں ابھنگ مذہبی شاعری اور مذہبی گیت یا کیرتن کے ذریعہ معاشرے پر مبنی عبادت کے لیے جانا جاتا ہے۔ وہ دیہو میں رہتے تھے۔ ان کی رحلت کے بعد ایک شِلا مندر تعمیر کیا گیا، لیکن اسے رسمی طور پر مندر کی شکل نہیں دی گئی تھی۔ اسے 36 چوٹیوں کے ساتھ پتھروں کی چنائی سے ازسر نو تعمیر کیا گیا ہے ، اور اس میں سنت تُکارام کا مجسمہ بھی موجود ہے۔ وزیر اعظم ممبئی میں وزیر اعظم ممبئی میں واقع راج بھون میں جل بھوشن عمارت اور گیلری آف ریوولوشنریز کا افتتاح کریں گے۔ جل بھوشن 1885 سے مہاراشٹر کے گورنر کی سرکاری رہائش گاہ رہی ہے۔ اس کی مدت حیات مکمل ہونے پر، اس عمارت کو منہدم کر دیا گیا اور اس کی جگہ نئی عمارت تعمیر کی گئی۔ اس کا سنگ بنیاد اگست 2019 میں عزت مآب صدر جمہوریہ ہند کے ذریعہ رکھا گیا تھا۔ نوتعمیر شدہ عمارت میں قدیم عمارت کی تمام امتیازی خصوصیات کو محفوظ رکھا گیا ہے۔ 2016 میں، اُس وقت کے مہاراشٹر کے گورنر، جناب وِدیاساگر راؤ نے راج بھون میں ایک بنکر تلاش کیا تھا۔ انگریزوں کے ذریعہ اس بنکر کو اسلحہ اور گولابارود کے خفیہ ذخیرے کے طور پر استعمال کیا جاتا تھا۔ 2019 میں اس بنکر کی تزئین و آرائش کی گئی۔ مہاراشٹر کے مجاہدین آزادی اور انقلابیوں کے تعاون کی یاد میں، اس بنکر میں اپنی نوعیت کا ایک منفرد میوزیم تیار کیا گیا ہے۔ یہ میوزیم ، واسودیو بلونت پھڈکے، چافیکر برادران، ساورکر برادران، میڈم بھیکاجی کاما، وی بی گوگٹے، 1946 کی سمندری بغاوت اور دیگر کے ذریعہ پیش کیے گئے تعاون کے لیے خراج عقیدت پیش کرتا ہے۔ وزیر اعظم ممبئی میں واقع باندرا کرلا کامپلیکس میں ممبئی سماچار کے دُوی شتابدی مہوتسو میں شرکت کریں گے۔ ایک ہفتہ واری اخبار کے طور پر ممبئی سماچار کی پرنٹنگ کا آغاز فردون جی مرزبان جی کے ذریعہ یکم جولائی 1822 میں کیا گیاتھا ۔ بعد ازاں ، اس اخبار نے 1832 میں ایک روزنامہ کی شکل اختیار کر لی۔ یہ اخبار 200 برسوں سے مسلسل شائع ہو رہا ہے۔ اس منفرد کارنامہ کے لیے ، اس موقع پر ایک ڈاک ٹکٹ بھی جاری کیا جائے گا۔
کابینہ نے نئی دہلی کے دوارکا میں نمائش اور کنونشن سینٹر کی منظوری دی

نئی دہلی؍09نومبر2017،وزیر اعظم جناب نریندر مودی کی صدارت میں مرکزی کابینہ نے صنعتی پالیسی اور فروغ کے محکمے کی مندرجہ ذیل تجاویز کو منظوری دے دی ہے۔ نئی دہلی کے دوارکا میں نمائش و کنونشن سینٹر (ای سی سی) اور متعلقہ بنیادی ڈھانچے کی تعمیر پی پی پی اور غیر پی پی موڈ طریقہ کار سے تعمیر کرنے کی اجازت دے دی ہے۔(اس میں نمائش اور کنونشن کے لئے جگہ متعلقہ بنیادی ڈھانچہ، میٹرو؍این ایچ اے آئی کی کنکٹی ویٹی، ہوٹل، دفاتر اور ریٹیل کے لئے جگہ وغیرہ شامل ہے)اس کی تعمیر 2025 تک مکمل ہوگی جس پر لاگت کا تخمینہ 25703 کروڑ روپے ہے۔ اس پروجیکٹ کو نافذ کرنے کے لئے حکومت کی طرف سے 100 فیصد حصص والی ایک خصوصی مقصد والی سرکاری کمپنی کی تشکیل جو صنعتی پالیسی اور فروغ کے محکمے کے ذریعے قائم کی جائے گی۔ حکومت ہند اس خصوصی مقصد کی کمپنی(ایس پی وی) کو متعلقہ بنیادی ڈھانچے ، نمائش سینٹر کے ایک حصے ، کنونشن سینٹر، میٹرو کنکٹی ویٹی، این ایچ اے آئ کی سڑک کنکٹی ویٹی اور ڈی ڈی اے کو اراضی کے لئے ادا کی جانے والی لاگت، پانی اور سیویج کا بنیادی ڈھانچہ، میٹرو کنکٹی ویٹی کے لئے ریلوے کی زمین اور دیگر غیر پی پی پی عناصر کے لئے اخراجات کی خاطر تین سال کے عرصے کے لئے 2037.39کروڑ روپے کی بجٹ امداد فراہم کرے گی۔ 1381 کروڑ روپے کا حکومت کی ضمانت والے قرض کے طورپر مارکیٹ سے حصول ، سرکار ی ملکیت والی زمین کی فروخت اور ایس پی وی کے سالانہ پروجیکٹ ریوینو کے طورپر 4 ہزار کروڑ روپے کا استعمال ۔ زمین کی فروخت سے حاصل ہونے والی رقم اور ایس پی وی کے حاصل کردہ سالانہ ریٹرن کو پروجیکٹ کے غیر پی پی پی عناصر کی فنڈنگ کی لئے استعمال کیا جائے گا۔ ڈی ایم آئی سی ڈی سی پروجیکٹ کے لئے ایک نالج پارٹنر کے طور پر کام کرے گی، جس کے لئے اسے اندرونی اخراجات کا ایک فیصد فیس دی جائے گی، جو کم از کم 5 کروڑ سالانہ اور زیادہ سے زیادہ 10 کروڑ روپے سالانہ تک ہوگی اور ابتدائی دس سال کے لیے ہوگی۔ ایس پی وی کا بورڈ لاگت کے تخمینے کی تفصیلات پر نظر ثانی کرنے ، پروجیکٹ کے کمپونینٹ کی تعداد کو گھٹانے بڑھانے ، پروجیکٹ کے مرحلوں کا تعین کرنےاور پروجیکٹ کے اسکوپ وغیرہ میں تبدیلی کرنے کا اختیار ہوگا، جو پروجیکٹ کے مختلف مرحلوں اور مالی حدود کے اندر طے کیا جائے گا۔ ایس پی وی کوقرضے حاصل کرنے کا بھی اختیار حاصل ہوگا۔ امید ہے کہ اس پروجیکٹ سے 5 لاکھ سے زیادی براہ راست اور بالواسطہ مواقع پیدا ہوں گے۔ روزگار پیدا کرنے کایہ عمل ای سی سی کی سہولیات میں ہوگا اور ای سی سی کے ذریعے زمین کے خردہ ، دفاتر اور میزبانی سے متعلق سہولیات کے لئے استعمال کے ساتھ ہوگا۔ م ن۔و ا۔ن ع (10-11-17)
کابینہ نے نیشنل کمپنی لا اپیلیٹ ٹرائبونل میں تین عدالتی  اراکین اور تین تکنیکی اراکین کی اضافی آسامیوں کی تشکیل کو منظوری دی

نئی دہلی، 27 مارچ 2019، وزیراعظم جناب نریندر مودی کی سربراہی میں مرکزی کابینہ نے آج نیشنل کمپنی لا اپیلیٹ رائبونل (این سی ایل اے ٹی) میں تین عدالتی اراکین اور تین تکنیکی اراکین کی اضافی اسامیوں کے قیام کو منظوری دے دی ہے۔ یہ آسامیاں لیول 17(2,25,000/فکسڈ) اور دیگر لازمی بھتے تشکیل دیئے جائیں گے۔ اس سے ہر سال 22782096 کروڑ روپے کا مالی بوجھ پڑے گا۔ اس سےاین سی ایل اے ٹی کو مالی قانون 2017، کمپنیوں کے قانون اور آئی بی سی 2016 کے تحت فراہم کئے گئے مینڈیٹ کو پورا کرنا اور طے شدہ وقت میں معاملے کو نپٹانا یقینی ہوسکے گا۔ ۔۔۔۔۔۔۔۔۔۔۔ م ن۔ح ا۔ن ا۔ (27.03.2019)
وزیر اعظم نے عالمی یوم سنسکرت پر  قوم کو مبارکباد پیش کی

نئی دلّی ،22اگست، 2021/ وزیراعظم جناب نریندر مودی نےعالمی یوم سنسکرت کے موقع پر اپنی نیک خواہشات کا اظہار کیا ہے اورسنسکرت میں اپنے مبارکبادی کےپیغام کو لوگوں کے ساتھ شئیر کیاہے ۔ ایک ٹوئیٹ میں وزیر اعظم نے کہا؛ "एषा भाषा प्राचीना चेदपि आधुनिकी, यस्यां गहनं तत्त्वज्ञानम् अस्ति तरुणं काव्यम् अपि अस्ति, या सरलतया अभ्यासयोग्या परं श्रेष्ठदर्शनयुक्ता च, तां संस्कृतभाषाम् अधिकाधिकं जनाः पठेयुः। सर्वेभ्यः संस्कृतदिवसस्य शुभाशयाः।"
وزیر اعظم 29 فروری، 2020 کو بندیل کھنڈ ایکسپریس وے کا سنگ بنیاد رکھیں گے

نئی دلّی، 267 جنوری / وزیر اعظم جناب نریندر مودی 29 فروری، 2020 کو چتر کوٹ کے مقام پر بندیل کھنڈ ایکسپریس وے کا سنگ بنیاد رکھیں گے۔ یہ ایکسپریس وے، حکومت ہند کے ذریعہ فروری، 2018 میں اعلان کئے گئے اتر پردیش ڈیفنس انڈسٹریل کاریڈور کے نوڈ کی تکمیل کرے گا۔ بندیل کھنڈ ایکسپریس وے کی تعمیر اتر پردیش حکومت کر رہی ہے۔ یہ ایکسپریس وے چتر کوٹ کے اضلاع، ہمیر پور اور جالون سے ہو کر گزرے گا۔ یہ ایکسپریس وے بندیل کھنڈ کے علاقے کو آگرہ۔ لکھنؤ کے ذریعہ قومی راجدھانی دلّی، اور یمنا ایکسپریس وے سے جوڑنے کے ساتھ ساتھ بندیل کھنڈ علاقے کی ترقی میں ایک اہم رول ادا کرے گا۔ توقع ہے کہ 296 کلو میٹر طویل اس ایکسپریس وے سے چتر کوٹ، باندہ، مہوبہ، ہمیر پور، جالون،اوریہ اور اٹاوہ کے اضلاع مستفید ہوں گے۔ بھارت کو زمینی سسٹم، بحری جہازوں اور آبدوزوں سے لے کر جنگی ایئر کرافٹ، ہیلی کاپٹر، ہتھیار اور سینسر تک کی دفاعی ضروریات درکار ہیں ہوتی ہیں۔ یہ ضروریات 2025 تک 250 بلین امریکی ڈالر کے بقدر سے زائد کی مالیت کی ہوں گی۔ ان ضروریات کی تکمیل کے لئے حکومت نے 21 فروری، 2018 کو لکھنؤ میں منعقدہ سرمایہ کاروں کی چوٹی کانفرنس کے دوران اتر پردیش میں ایک ڈیفنس انڈسٹریل کوریڈور کے قیام کا اعلان کیا تھا۔ مرکزی حکومت نے یہ کوریڈور ابتدائی طور پر چھ نوڈ کے ساتھ شروع کیا ہے۔ یہ ہیں لکھنؤ، جھانسی، چتر کوٹ، علی گڑھ،کانپور، آگرہ، جن میں سے دو نوڈ بندیل کھنڈ کے خطے میں جھانسی اور چتر کوٹ کے مقام پر بنائے جا رہے ہیں۔ در حقیقت سب سے بڑا کلسٹر جھانسی میں بنایا جائے گا۔ جھانسی اور چتر کوٹ میں اس کام کے لئے وہ زمین خریدی گئی ہے، جس پر کاشت نہیں کی جاتی تھی۔ اس قدم سے اس خطے کے غریب کسانوں کو فائدہ پہنچا ہے۔ فارمرز پروڈیوسر آرگنائزیشن (ایف پی او) کی لانچنگ وزیر اعظم جناب نریندر مودی 29 فروری، 2020 کو چتر کوٹ میں ملک بھر کے دس ہزار سے زائد فارمرز پروڈیوسر آرگنائزیشنوں کی لانچنگ بھی کریں گے۔ ملک میں تقریباً 86 فیصد کسان چھوٹے اور حاشیہ پر رہنے والے ہیں جن کے پاس 1.1 ہیکٹیئر سے بھی کم زمین ہے۔ یہ چھوٹے اور حاشیہ پر رہنے والے ان کسانوں کو تکنالوجی،معیاری بیچوں تک رسائی، کھاد اور کیڑے مار دواؤں سمیت زرعی پیداوار سے متعلق زبر دست مالیاتی پریشانیوں اور چیلنجوں کا سامنا کرنا پڑتا ہے۔ اس کے علاوہ انہیں اقتصادی طور پر استحکام کی کمی کے باعث بھی اپنی پیداوار کو فروخت کرنے میں زبر دست پریشانیوں کا سامنا کرنا پڑتا ہے۔ کاشت کرنے والے کسانوں کی یہ تنظیمیں چھوٹے کسانوں، حاشیہ پر زندگی بسر کرنے والے کسانوں اور بے زمین کسانوں کی پیداوار کو جمع کر کے ان مسائل سے نمٹنے میں ان کی مدد کریں گی۔ ایف پی او کے ممبران تنظیم میں ان کی تکنالوجی تک رسائی، مالی مدد اور مارکیٹنگ کر کے ان کی آمدنی میں تیز تر اضافے میں مدد کریں گے۔ کسانوں کی آمدنی کو دو گنا کرنے سے متعلق رپورٹ نے حالانکہ 2022 تک 7 ہزار ایف پی او تنظیموں کے قیام کے سفارش کی ہے، تاہم مرکزی حکومت نے ائندہ پانچ برسوں کے دوران کسانوں کو اقتصادی طور پر مستحکم کرنے کے لئے دس ہزار نئے ایف پی او قائم کئے جانے کا اعلان کیا ہے۔ نریندر مودی حکومت نے ”فارمیشن اینڈ پرموشن آف فارمر پروڈیوس آرگنائزیشنز (ایف پی او ز) کے نام سے ایک نئی مرکزی سیکٹر کی اسکیم معنون کی ہے، جو کہ دس ہزار نئے ایف پی او قائم کرنے اور انہیں فروغ دینے کی واضح حکمت عملی کے ساتھ شروع کی گئی ہے۔ ۔۔۔۔۔۔ ٰ
وزیراعظم نے اٹل بہاری واجپئی کو ان کی برسی پرخراج عقیدت پیش کیا

نئی دہلی16؍اگست:وزیراعظم ،جناب نریندرمودی نے سابق وزیراعظم ،جناب اٹل بہاری واجپئی کو ان کی برسی پرخراج عقیدت پیش کیا۔ ایک ٹویٹ میں وزیراعظم نے کہاہے : ‘‘ہم انھیں ان کی پرکشش شخصیت کے لئے یاد کرتے ہیں ،ہم ان کی مرغوب فطرت کے لئے یادکرتے ہیں ، ہم ان کی ظرافت اور مزاح کے لئے یادکرتے ہیں ۔ہم قومی ترقی کے تئیں ان کی خدمات کو یادکرتے ہیں ۔ اٹل جی ہم وطنوں کے دل ودماغ میں رہتے ہیں ۔ آج ان کی برسی پر میں سدیواٹل گیااورانھیں خراج عقیدت پیش کیا۔ ’’
وزیراعظم جناب نریندر مودی نے پی ایم آواس یوجنا  کے   مستفید  کو ایک خط تحریر کیا ۔ انہوں نے کہاکہ  ایک  پکا مکان  ایک بہتر مستقبل کی بنیاد ہے

مکان ،محض اینٹوں اور سیمنٹ سے بنایا ہوا ایک ڈھانچہ نہیں ہے، بلکہ ہمارے جذبات، احساسات اور امنگیں اس سے منسلک ہیں۔ ایک مکان کی دیواریں نہ صرف ہمیں تحفظ فراہم کرتی ہیں بلکہ ہمارے اندر ایک بہتر کل کا اعتمادبھی پیدا کرتی ہیں۔ اس بات کا اظہار وزیراعظم جناب نریندر مودی نے پردھان منتری آواس یوجنا کے تحت ایک پکا مکان حاصل کرنے پر مدھیہ پردیش کے ساگر ضلع کے سدھیر کمار کو مبارک باد دیتے ہوئے تحریر کئے گئے ایک خط میں کیاہے۔ انہوں نے مزید کہا کہ اپنی خود کی چھت اور مکان حاصل ہونے کی خوشی کی کوئی قیمت نہیں ہوتی ہے۔ وزیراعظم نے سدھیر کو تحریر کئے گئے خط میں مزید کہا کہ پردھان منتری آواس یوجنا کے ذریعہ اپنے مکان کا خواب سچ بن گیا ہے ۔ اس کامیابی کے بعد اطمینان کاآپ کا جذبہ اس خط میں آپ کے الفاظ کے ذریعہ آسانی سے محسوس کیا جاسکتا ہے۔ یہ مکان آپ کے کنبے کی باوقار زندگی اور آپکے بچوں کے لئے ایک بہتر مستقبل کے لئے ایک نئی بنیاد کی طرح ہے۔ وزیراعظم نے یہ بھی کہا کہ کروڑوں مستفدین نے پی ایم آواس یوجنا کے تحت اب تک اپنے پکے مکان حاصل کرلئے ہیں۔ انہوں نے کہا کہ حکومت ہر ضرورت مند کنبے کو مکان فراہم کرنے کے مقصد کے تئیں پرعزم ہے۔ وزیراعظم نے کہا کہ حکومت مختلف سرکاری فلاحی اسکیموں کے ذریعہ ہم وطنوں کی زندگیوں میں بہتر تبدیلیاں لانے کی سنجیدہ کوششیں کررہی ہے۔ سدھیر کو لکھے گے خط میں وزیراعظم جناب نریندر مودی نے کہا کہ ان کے جیسے مستفدین کی زندگیوں میں ا ن یادگاری لمحات نے ملک کی خدمت کرنے میں انتھک اور بغیر رکے کام کرنے کے لئے انہیں تحریک اور توانائی دی ہے۔ حقیقت میں سدھیر نے پی ایم آواس یوجنا کے تحت حال ہی میں اپناخود کا ایک پکا مکان حاصل کرلیا ہے اور وزیراعظم کا شکریہ ادا کرنے کے لئے انہیں ایک خط تحریرکیا ہے۔ وزیراعظم کو اپنے خط میں سدھیر نے بے گھر غریب کنبوں کے لئے پی ایم اواس یوجنا کو ایک نعمت بتایا ہے۔ سدھیر نے لکھا ہے کہ وہ ایک کرایے کے مکان میں رہ رہا تھا او ر چھ سات مرتبہ مکان تبدیل کرچکا تھا۔ اس نے بار بار مکان بدلنے کی اپنی تکلیف کے بارے میں بھی آگاہ کیا۔
وزیر اعظم نے مسلسل تیسری بار  دولت مشترکہ کھیل میڈل جیتنے پر بجرنگ پونیا کو مبارک باد دی

وزیر اعظم جناب نریندر مودی نے مسلسل تیسری بار دولت مشترکہ میڈل جیتنے کے لئے بجرنگ پونیا کو مبارکباد دی ہے۔ بجرنگ پونیا نے دولت مشترکہ کھیل ، 2022 میں 65 کلوگرام ریسلنگ کے زمر ےمیں گولڈ میڈل حاصل کیا ہے۔ وزیر اعظم نے ٹویٹ کیا؛ ’’باصلاحیت بجرنگ پونیا مستقل مزاجی اور شاندار کارکردگی کا مترادف ہیں۔ انہوں نے برمنگھم دولت مشترکہ کھیلوں میں گولڈ میڈل جیتا ہے۔ ان کے شاندار کارنامے، ان کے تیسرے مسلسل دولت مشترکہ کھیل میڈل کے لیے ان کو بہت بہت مبارکباد ۔ ان کا جذبہ اور اعتماد دوسروں کو تحریک دیتا ہے۔ میری نیک خواہشات ہمیشہ ان کے ساتھ ہیں۔‘‘ ۔۔۔۔۔۔۔۔۔۔۔ ش ح۔ا گ ۔ن ا۔
وزیر اعظم نے پہاڑی ریاستوں میں ترقی کے بارے میں شہریوں کے ردعمل کو شیئر کیا

وزیر اعظم جناب نریندر مودی نے ہندوستان کی پہاڑی ریاستوں میں ترقی کے بارے میں ایک شہری کے ایک ردعمل کو شیئر کیا ہے، جس میں وزیر اعظم کے عزم کو اجاگر کیا گیا ہے۔ وزیر اعظم نے کہا کہ پہاڑی ریاستوں میں ترقی کی روشن مشعل راہ بننے کی صلاحیت موجود ہے۔ ایک شہری کے ٹویٹ کا حوالہ دیتے ہوئے، وزیر اعظم نے ٹویٹ کیا؛ ’’میں ہمیشہ سے مانتا آیا ہوں – پہاڑ کی جوانی اور پہاڑ کا پانی پہاڑوں کے کام آنا چاہیے۔ ہماری پہاڑی ریاستوں میں ترقی کی روشن مشعل بننے کی صلاحیت موجود ہے‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
وزیراعظم نے حکومت کی تشکیل کرنے پر بنجامن نتن یاہو کو مبارکباد پیش کی

وزیراعظم جناب نریندر مودی نے اسرائیل کے وزیراعظم کے طور پر حلف لینے اور حکومت کی تشکیل کرنے پر بنجامن نتن یاہو کو مبارکباد پیش کی۔ وزیراعظم نے ٹوئیٹ کیا: ‘‘حکومت کی تشکیل کرنے پر (@netanyahu) کو دلی مبارکباد۔ ہم اپنی اسٹریٹجک شراکت داری کو مستحکم کرنے کے لئے اُن کے ساتھ مل کر کام کرنے کے خواہشمند ہیں۔’’
کابینہ نے ، برکس بین بینک تعاون میکنزم کے تحت ایکزم بینک کے ذریعے ڈیجیٹل معیشت کے فروغ کے پس منظر میں ، ڈسٹری بیوٹیڈ لیجراینڈ بلاک چین ٹیکنالوجی پر مشترکہ ریسرچ پر مفاہمت نامے پر دستخط کو منظوری دی

نئی دہلی،12 ستمبر؍ وزیراعظم نریندر مودی کی سربراہی میں مرکزی کابینہ نے برکس بین بینک تعاون میکنزم کے تحت (ایکزم بینک)کے ذریعے ایکسپورٹ امپورٹ بینک آف انڈیا کے ساتھ شراکت دار رکن بینکوں ،ڈیجیٹل معیشت کے فروغ کے پس منظر میں تقسیم شدہ بہی کھاتوں اور بلاک چین ٹیکنالوجی (ڈسٹری بیوٹیڈ لیجراینڈ بلاک چین ٹیکنالوجی )پر مشترکہ ریسرچ پر مفاہمت نامے پر دستخط کو منظوری دے دی ہے ۔ اس فماہمت نامے کی منظوری کا اطلاق گزشتہ منظوری سے وہگا۔ مذکورہ مفاہمت نامے میں رکن بینکوں میں بینکونیسی اونل ڈی ڈیسینو ویومینٹو ایکونو مکو ای سو شل (بی این ڈی ای ایس آف برازیل)، چائنا ڈیولپمنٹ بینک (سی ڈی بی )، اسٹیٹ کارپوریشن بینک فار ڈیولپمنٹ اینڈ فورین ایکونوملک افیئرس (ونیشی کونوم بینک آف رشیاء)اور ڈیولپمنٹ بینک آف ساؤتھ افریقہ (ڈی بی ایس اے )شامل ہیں۔ بڑ اثر ڈسٹری بیوٹیڈ لیجر ؍ بلاک چین ٹیکنالوجی میں برکس ممالک کو معاشی شعبے میں درپیش مختلف چیلنجوں کو سلجھانے میں بہت صلاحیت ہے ۔ اس ایم او یو کا مقصد متعلقہ تجارتی آپریشنز کے اندر شناخت شدہ میدانوں میں مشترکہ تحقیقی کوششوں کے ذریعہ ڈسٹری بیوٹیڈ لیجر ؍ بلاک چین ٹیکنالوجی کی سمجھ کو بڑھانا ہے۔ پس منظر ڈیجیٹل معیشت پر چین میں چین میں زیامن اعلانیہ میں برکس لیڈرون کے ڈیجیٹل معیشت کی اہمیت کو اجاگر کیا تھا اور برکس ممالک کس طرح ڈیجیٹل معیشت کے کثیر جہتی فوائد سے فائدہ حاصل کر سکتے ہیں ، پر روشنی ڈالی تھی ۔ اس کے علاوہ یہ بھی تبادلہ خیال کیا گیا تھا کہ اس پس منظر میں عالمی معیشت کا اثر کس طرح اس پر پڑ سکتا ہے ۔ اس کے مطابق کولیبوراٹیو ریسرچ پر ڈسٹری بیوڈلیجر اور بلاک چین ٹیکنالوجی کے پس منظر میں ڈیجیٹل معیشت کے فروغ کے لئے اقدام تمام رکن بینکوں کے ساتھ مشترک کئے تھے ۔
وزیراعظم نے یونیسکوکے ذریعہ دھولا ویرا کو عالمی  ثقافتی ورثہ قراردیئے جانے پرمسرت کا اظہارکیا

نئی دہلی27؍جولائی:وزیراعظم ، جناب نریندرمودی نے یونیسکوکی طرف سے ہندوستان میں ہڑپائی شہر، دھولاویراکو عالمی ثقافتی ورثہ قراردیئے جانے پرخوشی کا اظہارکیاہے ۔ انھوں نے یہ بھی کہا کہ جولوگ تاریخ ، ثقافت اورآثارقدیمہ میں دلچسپی رکھتے ہیں ، بالخصوص ان لوگوں کے لئے اس شہر کی سیاحت کرنا بہت ضروری ہے ۔ یونیسکوکی طرف سے کی گئی ایک ٹویٹ کے ردعمل کے طورپر ، اپنی بہت سی ٹویٹس میں وزیراعظم نے کہا؛ ‘‘اس خبرسے بے پناہ خوشی ہوئی ۔ دھولاویرا ایک بہت اہمیت کاحامل شہری مرکز تھا اور اس وقت ماضی سے ہمارے اہم ترین رابطوں میں سے ایک ہے ۔ جولوگ تاریخ ، ثقافت اورآثارقدیمہ میں دلچسپی رکھتے ہیں ، بالخصوص ان لوگوں کے لئے اس شہر کی سیاحت کرنا بہت ضروری ہے ۔ میں دھولاویرا شہرپہلی بار اپنے تعلیمی دنوں کے دوران گیاتھا اوراس مقام کے حسن وجمال نے مجھے مسحورکردیاتھا۔ گجرات کے وزیراعلیٰ کی حیثیت سے ، مجھے دھولاویرا میں وراثتوں کے تحفظ اور ان کی بحالی سے متعلق امورپر کام کرنے کا ایک موقع میسرآیاتھا۔ ہماری ٹیم نے اس مقام پر ایک سیاح دوست بنیادی ڈھانچہ تعمیرکرنے کی سمت میں بھی کام کیاتھا۔ ’’
وزیر اعظم نے باکسنگ میں کانسے کا تمغہ جیتنے پر روہت ٹوکس کو مبارکباد دی

وزیر اعظم جناب نریندر مودی نے برمنگھم سی ڈبلیو جی 2022 میں مردوں کے 67 کلوگرام زمرے کے باکسنگ مقابلے میں کانسے کا تمغہ جیتنے پر ہندوستانی باکسر روہت ٹوکس کو مبارکباد دی ہے۔ ایک ٹویٹ میں وزیر اعظم نے کہا؛ ”روہت ٹوکس کے کارنامے سے خوش ہوں۔ میں باکسنگ میں کانسے کا تمغہ جیتنے پر انہیں مبارکباد دیتا ہوں۔ ان کی محنت اور ثابت قدمی نے بہت اچھے نتائج دیے ہیں۔ مجھے امید ہے کہ وہ آنے والے وقت میں اور بھی کامیابیاں حاصل کرے گا۔ #Cheer4India“
کابینہ نے ہندوستان اور اسپین کے درمیان کسٹمز کے معاملات میں تعاون اور باہمی مدد کے معاہدے کو منظوری دی

نئی دہلی،06 جنوری 2022: وزیر اعظم جناب نریندر مودی کی صدارت میں مرکزی کابینہ نے کسٹمز کے معاملات میں تعاون اور باہمی مدد سے متعلق ہندوستان اور اسپین کے درمیان معاہدے پر دستخط کرنے کی منظوری دے دی ہے۔ فوائد: یہ معاہدہ کسٹمز کے جرائم کی روک تھام اور تحقیقات اور کسٹمز کی خلاف ورزی کرنےوالوں کی گرفتاری کے لیے قابل اعتماد، فوری اور کم لاگت معلومات اور انٹیلی جنس دستیاب کرنے میں مدد کرے گا۔ یہ معاہدہ دونوں ممالک کے کسٹمز حکام کے درمیان معلومات کے تبادلے کے لیے ایک قانونی فریم ورک فراہم کرے گا اور کسٹم قوانین کے مناسب انتظام اور کسٹم کے جرائم کی کھوج اور تفتیش اور جائز تجارت میں سہولت فراہم کرنے میں مدد فراہم کرے گا۔ معاہدے میں درج ذیل شرائط شامل ہیں: کسٹم ڈیوٹی کا درست اندازہ، خاص طور پر کسٹم ویلیو کے تعین، ٹیرف کی درجہ بندی اور دونوں ممالک کے درمیان تجارت کی جانے والی اشیا کی آغازی منزل سے متعلق معلومات؛ کسی بھی دستاویز کی صداقت جو درخواست کرنے والے اتھارٹی کو دیے گئے اعلان (جیسے سرٹیفکیٹ آف اوریجن، انوائس وغیرہ) کی حمایت میں پیش کی گئی ہو۔ درج ذیل کی غیر قانونی نقل و حرکت سے متعلق کسٹم کی خلاف ورزی: اے۔ اسلحہ، گولہ بارود، دھماکہ خیز مواد اور دھماکہ خیز آلات؛ بی۔ آرٹ اور نوادرات کے کام، جو اہم تاریخی، ثقافتی آثار قدیمہ کی قدر کے حامل ہیں؛ سی۔ زہریلا مواد اور دیگر مادے جو ماحول اور صحت عامہ کے لیے خطرناک ہیں۔ ڈی ۔ قابل قدر کسٹم ڈیوٹی یا ٹیکس سے مشروط سازوسامان ؛ ای۔ کسٹم قانون سازی کے خلاف کسٹم جرائم کے ارتکاب کے لیے نئے ذرائع اور طریقے استعمال کیے گئے ہیں۔
وزیر اعظم نے  کالا آزار بیماری کے معاملات میں کمی آنے  پر خوشی کا اظہار کیا

وزیر اعظم جناب نریندر مودی نے کالا آزار بیماری کے معاملات میں کمی آنے پر خوشی کا اظہار کیا ہے۔ جناب مودی نے کالا آزار بیماری پر اپنی من کی بات کے اقتباسات بھی شیئر کئے۔ مرکزی وزیر صحت ڈاکٹر منسکھ منڈاویہ کے ایک ٹویٹ کا جواب دیتے ہوئے، وزیر اعظم نے کہا؛ ’’حوصلہ افزا رجحان… آئیے ہم اسے برقرار رکھیں اور کالا آزار کو ختم کریں۔ پچھلے مہینے #من کی بات(#MannKiBaat) کے دوران میں نے اس موضوع پر جو بات کی تھی اسے بھی شیئر کررہا ہوں۔‘‘ ۔۔۔۔۔۔۔۔۔۔۔ ش ح۔ا گ۔ن ا۔
پٹنہ میں عوامی ٹرانسپورٹ اوررابطہ کاری میں زبردست فروغ

(1)مرکزی کابینہ نے دانہ پورسے میٹھاپور(2)پٹنہ ریلوے اسٹیشن سے نئے آئی ایس بی ٹی تک دوگلیاروں پرمشتمل پٹنہ میٹروریل پروجیکٹ کی منظوری دے دی دانہ پورسے میٹھاپورتک کے گلیارے کی فاصلے کی طوالت 26.94کلومیٹراور پٹنہ جنکشن سے نئے آئی ایس بی ٹی تک کے گلیارے کی طوالت 14.45کلومیٹرہوگی 13365.77کروڑروپے کی لاگت والایہ میٹروپروجیکٹ 5سال میں مکمل ہوگا نئی دہلی ،14فروری :وزیراعظم ، جناب نریندرمودی کی صدارت میں ہونے والے مرکزی کابینہ کے اجلاس میں (1)دانہ پورسے میٹھاپور(2) پٹنہ ریلوے اسٹیشن سے نئے آئی ایس بی ٹی تک دو میٹروریل گلیاروں کی تعمیرکی منظوری دے دی گئی ۔ 13365.77کروڑروپے کی لاگت سے یہ میٹروریل پروجیکٹ 5برس میں مکمل ہوگا۔ پروجیکٹ کی تفصیلات
وزیراعظم نے کہا کہ مشن کرم یوگی حکومت میں انسانی وسائل کے بندوبست میں  بنیادی بہتری لائے گا

نئی دہلی، 2 ستمبر 2020، ٹوئٹس کے ایک سلسلے میں وزیراعظم جناب نریندر مودی نے کہا کہ سول سروسز کے لئے صلاحیت سازی کا قومی پروگرام مشن کرم یوگی حکومت میں انسانی وسائل کے بندوبست کے طریقوں میں بنیادی بہتری لائے گا۔یہ سول سروینٹس کی صلاحیت میں اضافے کے لئے جدید ترین بنیادی ڈھانچے کو استعمال کرے گا۔ انہوں نے ٹوئٹ کیا ’’ آئی جی او ٹی پلیٹ فارم رول پر مبنی ایچ آر بندوبست اور مسلسل آموزش میں منتقلی کے لئے معاون ہوگا مشن کرم یوگی کا مقصد سول سروینٹس کو شفافیت اور ٹکنالوجی کے ذریعہ مزید تخلیقی، تعمیر اور اختراعی صلاحیت والا بناکر انہیں مستقبل کے لئے تیار کرنا ہ‘‘۔ ۔۔۔۔۔۔۔۔۔۔۔ م ن۔ ا گ۔ن ا۔